La morfołoxia , ła xe cheła parte de ła gramadega o de ła lenguistega che ła ga el fin del studio de ła strutura gramaticałe de łe parołe e che łe clasifega e ghe dà na apartenensa a determinae categorie come el nome, pronome, verbo, ajetivo e łe forme de ła flesion, come ła coniugasion e ła declinasion , destinguendose da ła fonołoxia, da ła sintasi e dal lesego. In pì ła indaga i mecanixmi, come łe unità senpliçi che łe se organixa in significai pì conplesi, o sia łe parołe. Inte ła gramadega tradisionalłe, ła morfołoxia ła studia ła forma de łe parole, come ła flesion e ła derivasion. Inte ła lenguistega moderna, ła morfoloxia ła studia ła strutura de ła parola e ghe descrive łe difarenti forme che łe parołe łe ciapa a segonda de łe categorie de numaro, de xenare, de modo, de tenpo e de persona.